Altcoin ยุคแรกที่โดดเด่นที่สุดอย่าง Namecoin นั้นใช้ Code-Based ของ Bitcoin และมีการใช้งานอัลกอริธึมกลไกการทำงานแบบ Proof-of-Work เหมือนกัน อีกทั้งยังรวมไปถึงการจำกัดอุปทานหมุนเวียนไว้ที่จำนวน 21 ล้านเหรียญเช่นเดียวกันกับ Bitcoin อีกด้วย
Namecoin เปิดตัวในเดือนเมษายน ปี 2011 โดยมีความแตกต่างสำคัญตรงที่ทำให้โดเมนของผู้ใช้ถูกมองเห็นได้น้อยลงกว่าของ Bitcoin ซึ่ง Namecoin อนุญาตให้ผู้ใช้ลงทะเบียนและขุดได้ด้วยการใช้โดเมน .bit ของตนเอง ที่มีจุดประสงค์เพื่อเพิ่มการปกปิดตัวตนและต่อต้านการแทรกแซงของอำนาจรัฐ
ในขณะที่ Bitcoin ถูกเรียกว่า “Digital Gold” ก็มีอีกสกุลหนึ่งที่ถูกเรียกว่า “Digital Siver” นั่นก็คือ Litecoin ที่ถือว่าเป็น Altcoin ในยุคบุกเบิกเลยก็ว่าได้ ซึ่งมันเปิดตัวในเดือนตุลาคม ปี 2011 ถึงแม้ว่า Code-Based และฟังก์ชันการทำงานจะคล้ายคลึงกันโดยพื้นฐานเมื่อเทียบกับ Bitcoin แต่ก็ยังมีความแตกต่างที่สำคัญอยู่หลายประการ ตัวอย่างเช่น Litecoin สามารถอนุมัติธุรกรรมได้เร็วกว่า Bitcoin และนอกจากนี้ยังกำหนดอุปทานหมุนเวียนอยู่ที่ 84 ล้านเหรียญด้วยกัน ซึ่งนับเป็น 4 เท่าของขีดจำกัด 21 ล้านเหรียญของ Bitcoin